[{"text_idx": "#000002", "text": "En nia hodiau\u0306a felietono pri Koninda Polo ni memorigas unu el la patronoj de la 2020-a, kiun en 2019 proklamis la pola Sejmo. Temas pri renoma, elstara pola filozofo, Roman Ingarden. Komence au\u0306dig\u0302as aktualaj\u0302o pri la rezolucio de la Pola Sejmo koncerne mensogajn kaj kalumniajn asertojn de la plej superaj rusaj au\u0306toritatoj. La kulturkronikaj informoj rilatas al revivigoj en la fama kaj multnombre vizitata varsovia \u0141azienki-parko, kaj al la nunjaraj subvencioj por la polaj tataroj. La E-komunumaj informoj koncernas la komunan polan-germanan E-Kongreson ( kaj la 49-an E-Kongreseton por Infanoj kaj Adoleskuloj en Montrealo ( Muzike akompanas nin Kajto per la fragmento de sia \u201eTrinkkanto\u201d el la albumo \u201eLa Universala Arbo\u201d distribuata de Vinilkosmo, kaj unu el la famaj MAZI-kantoj. La apudanta nian programinformon foto referencas al kulturkronika informo pri restaru\u0306ristaj laboroj en la varsovia Reg\u0302a \u0141azienki-parko.\nTradicie ni disponigas eksterelsende paralele legeblajn kaj au\u0306deblajn tekstojn el la hodiau\u0306a elsendo en unuopaj rubrikoj de nia pag\u0302o, hodiau\u0306 t.e. estas \u201ekulturkronikaj informoj\u201d kaj \u201efelietono\u201d. Uzu tiun c\u0302i servon mem kaj rekomendu al aliaj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la parolrapidecon konforme al viaj bezonoj."}]